# Banebrytende ny studie - forandrer alt!

![](./cover.jpg)

For aller første gang har en helplanteekstrakt av medisinsk cannabis bestått en fase 3–studie med dokumentert effekt og sikkerhet mot kroniske korsryggsmerter. Resultatene, publisert i Nature Medicine, markerer et vendepunkt for pasienter, helsepersonell og beslutningstakere: veien ligger nå åpen for markedsføringstillatelse og bred klinisk opplæring i bruk av cannabisbasert smertelindring.

Studien inkluderte 820 voksne med kroniske korsryggsmerter – en tilstand som rammer over 500 millioner mennesker globalt. Ifølge Helsedirektoratet lever rundt 1 million nordmenn til enhver tid med langvarige ryggsmerter av ulik intensitet. Etterspørselen etter helsetjenester er enorm i denne pasientgruppen, og korsryggsmerter er den enkeltlidelsen som koster samfunnet mest i form av trygdeutgifter og tapt arbeidsevne. Enhver lindring av plagene vil derfor kunne gi betydelige gevinster – både for enkeltmennesket og for samfunnet som helhet.

Legemiddelkandidaten VER-01, basert på en helplanteekstrakt av cannabis, ble testet mot placebo i en randomisert og kontrollert fase 3–design. Allerede etter 12 uker rapporterte pasientene som fikk VER-01 en signifikant reduksjon i smerteintensitet, med ytterligere forbedring i den åpne forlengelsesfasen. Effekten holdt seg stabil gjennom hele studieperioden.

Blant pasienter med nevropatisk smertekomponent viste VER-01 også tydelig symptomreduksjon. Smerten økte markant ved seponering av VER-01 – et funn som styrker indikasjonen om vedvarende effekt.

Bivirkninger var vanligere enn ved placebo (83,3 % vs. 67,3 %), men hovedsakelig milde og forbigående. Ingen tegn til avhengighet eller abstinens ble observert.

– *Dette er ikke bare en studie. Det er et regulatorisk gjennombrudd*, sier forskerne. Med disse resultatene kan VER-01 søke godkjenning som legemiddel – og helsepersonell kan endelig få opplæring i trygg og faglig forankret bruk av medisinsk cannabis mot smerter.
