# Informasjon til pasienter

Denne artikkelen tar for seg en kort introduksjon til hva medisinsk cannabis er, hvilke diagnoser som er aktuelle for resept i våre naboland og muligheter for å få resept i Norge. Medisinsk cannabis kan være en trygg og effektiv løsning for mange ulike helseutfordringer. Det er ikke én medisin, men en gruppe medikamenter som kan tilpasses akkurat dine behov. I Norge er det nå 19 ulike varianter tilgjengelig, og forskning viser at pasienter som får effekt opplever bedre livskvalitet, mindre smerte og bedre søvn. Under her kan du lese mer.

# Hva er medisinsk cannabis og hvordan virker det?

Medisinsk cannabis (MC)er ikke én medisin men en medikamentgruppe. Medikamentene kommer i administrasjonsformer som kapsler, oljer, tabletter, tørket plantemateriale (damping) og munnspray. Hvert av produktene i disse kategoriene har en unik kombinasjon av virkestoffer og administrasjonform. En pasient som ikke får effekt av en variant av medisinen (eksempelvis Sativex) vil likevel kunne få god effekt av en annen variant og/eller administrasjonsform. I Norge har vi nå 19 varianter av MC.

De mest kjentevirkestoffene i MC er THC og CBD. THC kan øke appetitten og redusere kvalme. Det kan også lindre smerte, betennelser og problemer med muskelkontrollen. Ved overdosering kan THC gi en euforisk virkning (ruseffekt). CBD er ikke rusgivende, men kan virke avslappende. CBD kan redusere smerte og betennelse, kontrollere epileptiske anfall, og være til hjelp i behandling av psykisk sykdom og avhengighet. CBD er for øvrig tilgjengelig som helsekost i våre naboland.  [I tillegg til dette](https://www.mdpi.com/1420-3049/26/9/2774 "https://www.mdpi.com/1420-3049/26/9/2774") finner vi mindre mengder av andre cannabinoider som eksempelvis CBG, CBN og THCV og også ikke-cannabinoide fenoler, flavoriner, terpener og alkaloider. Disse virker sammen i en entourage-effekt og bidrar til at hver variant av medisinen har unike virkninger. MC er dermed ideell for persontilpasning.

Virkestoffene i cannabis virker på et stort reseptorsystem i kroppen som kalles det endocannabinoide systemet. Dette består av tre hovedbestanddeler: 

- endocannabinoider (som Anandamide og 2-AG)

- CB1 og CB2 reseptorer

- regulatoriske enzymer. 

Det endocannabinoide systemet er et stort reseptorsystemsom har som hovedoppgave å opprettholde den naturlige balansen i kroppen, eller homeostasen. Det virker som en dirigent som koordinerer alle de viktige kroppssystemene vi har. Det er sentralt i regulering av mange viktige prosesser som angst, smerte, betennelser, stress, immunreseponser, humør og appetitt. Dysreguleringer i systemet er også antatt å påvirke utvikling av symptomer ved Huntington’s, Alzenheimer, Parkinson og MS.

![](./endo.jpg)

Effekten på det endocannabinoide systemetforklarer også hvorfor cannabis har effekt på så mange symptomer og diagnoser.Cirka 50 % av [reseptene som nå skrives ut iEngland](https://www.bbc.com/news/articles/crgkxv6ljp4o "https://www.bbc.com/news/articles/crgkxv6ljp4o") skrives ut mot all typer langvarig smerte, 40 % skrives ut mot ulike mentale helsetilstander, 6 % mot nevrologiske tilstander og 4 % til andre diagnoser. 



De vanligste diagnosene under hovedkategoriene i UK er:

![](./diagnoser-UK.jpg)



Tilstander som har fåttgodkjenningsfritak i Norge per 2023:

![](./diagnoser.jpg)

## Er medisinsk cannabis trygt å bruke?

### Bivirkninger og sikkerhet:

Medisinsk cannabis regnes som et legemiddel med få alvorlige bivirkninger. Dette fremkommer gjennom studier og uttalelser fra erfarne fagpersoner. Det moralske og etiske knyttet til å teste ut medikamentgruppen i Real Life bør derfor være mindre problematisk.

Tidligere medisinsk fagdirektør i legemiddelverket, Steinar Madsen, har allerede i 2019 sagt følgende i en [intervju med Fagbladet](https://www.lmi.no/2019/06/26/cannabis-er-ikke-medisinsk-risikabelt/ "https://www.lmi.no/2019/06/26/cannabis-er-ikke-medisinsk-risikabelt/"):

_«– Det er en utbredt feiloppfatning at cannabis eret medisinsk risikabelt stoff, sier Steinar Madsen til Fagbladet Journalen. Hanunderstreker at cannabis er et legemiddel med få alvorlige bivirkninger.»_

[Evalueringen av den Danske forsøksordningen](https://www.ism.dk/Media/637643720599030745/Evaluering%20af%20fors%c3%b8gsordningen%20med%20medicinsk%20cannabis%20-%20November%202020.pdf "https://www.ism.dk/Media/637643720599030745/Evaluering af fors%c3%b8gsordningen med medicinsk cannabis - November 2020.pdf"), som ble gjennomført i 2024, har på 6 år behandlet 8.785 pasienter og skrevet ut 68.082 resepter og konkluderer med følgende:

_"Lægemiddelstyrelsen har på baggrund af bivirkningsindberetningerne **ikke identificeret signaler om sikkerhedsproblemer** ved brug af cannabis slutprodukter omfattet af forsøgsordningen." (vår utheving)_

Evalueringen fra UK Medical Cannabis Registry, som da hadde fulgt 8.945 pasienter over 2 år finner (_Erridge et al. 2025: UK Medical cannabis registry: an updated clinical outcomes analysis across all conditions. Nylig akseptert for publisering i ICRS, men ikke trykket enda):_  

_“..medical cannabis was largely well-tolerated. Moreover, there was an improvement in health-related quality of life, anxiety and sleep.”_

Ifølge Mikael Sødergren (som er forskningsleder for denne studien ved Imperial College) inneholder studien per juni 2025 data fra 40.000 pasienter og han skriver følgende i en mail til oss i Stopp lidelsen:

_“...we now have >40,000 with similar safety profile seen”_

En helt [ny stor randomisert studie](https://www.nature.com/articles/s41591-025-03977-0), publisert i Nature Medicine, har fulgt 800 ryggpasienter over ett år og oppsummerer med følgende: 

*Bivirkninger var hovedsakelig milde og forbigående (f.eks. tretthet og svimmelhet). Ingen tegn til avhengighet eller abstinens ble observert.*

Cannabiser beheftet med en del misforståelser og stigma knyttet til at virkestoffet THC i cannabis også kan brukes som et rusmiddel. Ved medisinsk bruk regnes ruseffekt som en uønsket bivirkning som kan oppstå ved overdosering av THC. I så henseende er ikke medisinsk cannabis alene. Vi har flere medikamenter som kan gi ruseffekt ved overdosering. Alt handler om dose, opptrapping, tilvenning og innhold av virkestoffer. Opptrapping av THC foregår gjennom en tilvenningsperiode, tilsvarende det man gjør ved eksempelvis bruk av Lyrica og Benzodiazepiner. THC brukt medisinsk, ligger vanligvis på doser mellom 0,5 - 20 mg **i døgnet**, men dette avhenger av diagnose og individuelle forhold. Startdoser ligger gjerne på 0,5 - 2,5 mg THC i døgnet. Til sammenligning regnes èn rusdoseå ligge fra 15 mg THC blant uerfarne brukere, og gjerne over 50 mg **per dose** for erfarne brukere. Varianter som inneholder under 1 % THC kan man ikke oppnå ruseffekt av. Dette er typisk isolert CBD (som i Epidyolex) eller helplante CBD med GMP-standard.

Avhengighetspotensiale er en annen faktor som mange er bekymret for. Dette er forståelig gitt erfaringene med oxicontin og den aggressive markedsføringen som ble ført i den forbindelse. MC regnes i liten grad å være fysisk avhengighetsskapende. En RCT-studie som ser på hva som skjer ved en rask seponering av Sativex, finner [ingen abstinensproblemer](https://pubmed.ncbi.nlm.nih.gov/21878454/) etter 3 års bruk. En annen RCT-studie, som [følger revmatismepasienterover 5 uker](https://pubmed.ncbi.nlm.nih.gov/16282192/), viser ingen problemer knyttet til å avslutte behandling. Det samme viser RCT-studien fra Nature Medicine som gikk over ett år: [det var ingen tegn til avhengighet eller abstinenser](https://www.nature.com/articles/s41591-025-03977-0). Ved rekreasjonsbruk er det anslått at cirka [9 % utvikler avhengig](https://pubmed.ncbi.nlm.nih.gov/17382831/)<u><span>het</span></u>. Symptomer på dette er eksempelvis søvnproblemer, rastløshetog irritabilitet som oppstår ved seponering, og vedvarer i noen uker. Avhengighetsbegrepet bør for øvrig brukes med forsiktighet når vi snakker om medisinsk bruk. Å avslutte behandlingen vil ofte medføre at symptomene MC brukes for, vender tilbake. Det kan oppstå toleranseutvikling (at dosene må økes), men dette reguleres ved at lege følger doseutvikling og gjennomfører nedtrappingsperioder dersom dette er nødvendig.

### Hvilke varianter av MC er tilgjengelig på resept i Norge per 2025:

**Registrertecannabis-legemidler (RCL)**

- Sativex: munnspray ekstrakt med 27 mg THC og 25 mg CBD per ml.

- Epidyolex: munnspray ekstrakt med 100 mg/ml CBD.

**Cannabis based medical products med GMP-standard (CBMP)**

- Bediol: tørket plantemateriale; 63 mg THCog 80 mg CBD per gram.

- Bedrocan: tørket plantemateriale; 220 mgTHC og ≤ 10 mg CBD per gram.

- Bedica: tørket plantemateriale; 140 mg THCog ≤ 10 mg CBD per gram.

- Bedrobinol: tørket plantemateriale; 135 mg THC og ≤ 10 mg CBD per gram.

- Bedrolite: tørket plantemateriale; ≤ 10 mg THC og 75 mg CBD per gram.

- Glostrup dråper:  ≤ 1 mg THC og 20 mg/ml CBD

- Glostrup dråper: ≤ 1 mg THC og 50 mg/ml CBD  

- Glostrup dråper: ≤ 1 mg THC og 100 mg/ml CBD  

- Glostrup dråper: ≤ 1 mg THC og 300 mg/ml CBD  

- Adven dråper:  ≤ 1mg THC og 50 mg/ml CBD  

- Adven dråper: ≤ 1 mg THC og 10 mg/ml CBD  

- Adven dråper: 10 mg/ml THC og 10mg/ml CBD

- Adven dråper: 20 mg/ml THC og  ≤ 1 mg CBD

- Stenocare dråper: 2 mg/ml THC og 20 mg/ml CBD  

- Stenocare dråper: 30 mg/ml THC og 0,1 mg/ml CBD

- Stenocare dråper: 15 mg/ml THC og 22,5 mg/ml CBD

- Stenocare Asturm dråper: 10 mg/ml THC og 10 mg/ml CBD

I tillegg kan legemidlene Cesamet og Marino (isolert THC) også søkes godkjenningsfritak for, men de er ikke registrerte cannabis-legemidler i Norge i dag.

Priser;

De fleste dråper ligger mellom 4-6.000,kroner per flaske med olje. Noen er enda dyrere.

Tørket plantemateriale koster cirka kroner 900,- for 5 gram.

Det er mulig for pasient å gjøre Bedrolite (tørket plantemateriale) om til olje. Da får man CBD-olje for cirka kroner 300,- per flaske, med 9 % CBD og mindre enn 1 % THC.

- Registrerte cannabis-legemidler kan skrives ut på tradisjonelt vis.

- Cannabis based medical products(CMBP) krever søknad om godkjenningsfritak via DMP.

### Hvem kan skrive ut resept?:

**_Forskrift om rekvirering av forbudt narkotikum og bestemte legemidler til humanmedisinsk bruk kapittel 3_** _angir rekvireringsregler for cannabinoiderog cannabisholdige legemidler. [Forskrift om rekvirering av forbudt narkotikum og bestemte legemidler til humanmedisinsk bruk - Lovdata](https://lovdata.no/forskrift/2022-09-22-1630/)_._ _Forskriften § 3-2 angir rekvireringsrett:_

_Leger som kan rekvirere cannabisholdige legemidler er leger som har rett til å rekvirere legemidler i reseptgruppe A:_

- §  _alle leger kan rekvirere cannabisholdige legemidler som er godkjente eller harmarkedsføringstillatelse i Norge.

- §  _alle leger kan rekvirere cannabisholdige legemidler med THC-innhold under 1 % som ikke er godkjente eller har markedsføringstillatelse i Norge.

- §  _lege med spesialistgodkjenning som er ansatt i det offentlige helsevesenet eller i privat sykehus, kan rekvirere cannabisholdige legemidler med THC-innhold over 1% som ikke er godkjente eller har markedsføringstillatelse i Norge._

Dette innebærer at fastlege kan skrive ut følgende produkter (uten refusjon):

- Sativex og Epidyolex (registerte cannabis-legemidler).

- CBMP-produkter med mindre enn 1 %THC (godkjenningsfritak via DMP).

- Produkter med mindre enn 10 mg/mlTHC (dette regnes som mindre enn 1 %).

- Fastlege kan også skrive attest som pasient kan ta med til utenlandsk lege for å få en vurdering knyttet til om medisinsk cannabis er en egnet behandligsform. Forslag til attest finnes på DMP sine nettsider og [kan lastes ned her](https://www.dmp.no/globalassets/bilder/godkjenning-av-legemidler/narkotika/legeerklaring-eksempel-2024.png "https://www.dmp.no/globalassets/bilder/godkjenning-av-legemidler/narkotika/legeerklaring-eksempel-2024.png").

Spesialist som jobber på sykehus kan skrive ut resept på alle produkter. Dette gjelder både private og offentlige sykehus. En resept via offentlig sykehus fører til refusjon av kostnader på H-resept. Noe som har gjort at de fleste offentlige sykehus nå har sluttet å skrive ut resept. Er resepten skrevet ut av en spesialist som jobber på privat sykehus må pasienten dekke kostnadene selv.

Både Sativex og Epidyolex er markedsførte legemidler i Norge. Indikasjon for Sativex er spasmer ved MS, og for Epidyolex er indikasjon Dravet syndrom, Lennox Gastaut syndrom og anfall ved tuberøs sklerose. Disse preparatene kan også skrives ut utenfor indikasjon til andre tilstander. Kostnader til medikamentet dekkes på H-resept (Sativex ble overført til H-resept 1.2.2021 og Epidyolex 1.8.2018). Det vil si at dersom en spesialist på offentlig sykehus skriver ut resept, blir kostnadene dekket. Dersom en annen lege skriver ut resept, må pasienten dekke kostnadene selv.

Sentrale kilder:

- [Forskrift om rekvirering avforbudt narkotikum og bestemte legemidler til humanmedisinsk bruk](https://lovdata.no/dokument/SF/forskrift/2022-09-22-1630)

- [Direktoratet for medisinskeprodukter: Behandling med cannabisinnenfor dagens regelverk](https://www.dmp.no/godkjenningsfritak/for-leger-og-tannleger/legemidler-det-ofte-er-sporsmal-om-ved-godkjenningsfritak/behandling-med-cannabis-innenfor-dagens-regelverk) 

- [Direktoratet for medisinskeprodukter: Legemidler på reise inn til Norge](https://www.dmp.no/tilvirkning-import-og-salg/import-av-legemidler-til-personlig-bruk/legemidler-pa-reise-inn-til-norge#CBD-(cannabidiol)-4)

Her er det spesielt kapitlene som omhandler «Legemidler med narkotiske virkestoffer» og «CBD (cannabidiol)» som er av størst interesse.
